# הכנסייה הקתולית

הכנסייה הרומית-קתולית
Ecclesia Catholica Romana|  |
|  |
| בזיליקת פטרוס הקדוש בקריית הוותיקן ברומא, מרכזה ההיררכי והרוחני של הנצרות הרומית-קתולית |
|
שורשים, סיווג והנהגה |
|
דת |
נצרות |
|
זרם |
נצרות קתולית |
|
מקום ייסוד |
ירושלים (האימפריה הרומית)  |
|
תאריך ייסוד |
33, המאה ה־1  |
|
מייסד |
ישו  |
|
מנהיג |
לאו הארבעה עשר  |
|
מספר מאמינים |
1,272,000,000 (נכון ל־2025)  |
|
תאולוגיה, טקסטים וטקסים |
|
מאפיינים | full communion, catholicity, Catholic ecclesiastical decoration  |
|
ארגונים ופעילות |
|
מרכז |
קריית הוותיקן  |
|
מוסדות | הכנסייה הלטינית, הכנסייה הקתולית האיטלקית-אלבנית, Greek Catholic Church of Croatia and Serbia, Greek Byzantine Catholic Church, Bulgarian Greek Catholic Church, Hungarian Greek Catholic Church, Macedonian Greek Catholic Church, Russian Greek Catholic Church, Catholic laity, Albanian Greek Catholic Church, הכנסייה הקתולית הארמנית, Belarusian Greek Catholic Church, איש דת קתולי, Eritrean Catholic Church, הכנסייה הקתולית האתיופית, הכנסייה הסורית הקתולית, הכנסייה המרונית, הכנסייה הקתולית הקופטית, הכנסייה הכלדאית קתולית, Slovak Greek Catholic Church, הכנסייה המלכיתית היוונית-קתולית, Syro-Malankara Catholic Church, Ruthenian Greek Catholic Church, Syro-Malabar Church, הכנסיה היוונית קתולית אוקראינית, הכנסייה היוונית-קתולית הרומנית, תאולוגיה קתולית  |
| vatican.va |
|   |

**הכנסייה הקתולית** היא הכנסייה הנוצרית הגדולה בעולם. היא משתייכת לזרם הנצרות הקתולית ומנהיגהּ הוא האפיפיור. לפי הכנסייה, מניין החברים בה עולה על מיליארד. הכנסייה מגדירה את שליחותה להפיץ את הבשורות על-פי ישו, וכן לנהל את הסקרמנטים הנוצרים ולעסוק במיסיון, המרה לנצרות, התנדבות וצדקה ברחבי תבל.

## היסטוריה

 ערכים מורחבים – **פילוג הכנסייה הנוצרית, מדינת האפיפיור**

בוועידת הוותיקן הראשונה (רומא, 1870) הוכרזה בכנסייה הקתולית הדוגמה (dogma) בדבר האלטעות של האפיפיור, לפיה האפיפיור איננו טועה כאשר הוא מורה מכסאו (ex cathedra) בענייני אמונה ומוסר באופן המחייב את כלל הכנסייה.

הכנסייה הקתולית היא אחד מהמוסדות המתמשכים העתיקים בעולם, והיה לה תפקיד בולט בהיסטוריה של תרבות המערב. הכנסייה מלמדת כי היא נוסדה על ידי ישו ושהבישופים שלה הם ממשיכי דרכם של שנים-עשר השליחים שקיבלו עליהם להפיץ את בשורתו. כמו כן האפיפיור הוא יורשו של פטרוס הקדוש והוא מחזיק בעליונות כלל עולמית. לפי הכנסייה, הדוקטרינה שלה בלתי-ניתנת לערעור וזוכה להכוונה מאת רוח הקודש.

במרכז המיסה של הכנסייה נמצאת האוכריסטיה בה לחם ויין עוברים טרנסובסטנציאציה לגופו ודמו של ישו. דוקטרינות ייחודיות נוספות הן האמונה בכור המצרף לנשמות, בעיבור ללא חטא של מרים, אם ישו ובעלייתה השמימה בגופה, והמגיסטריום עליו נשענת סמכות הממסד הכנסייתי.

## יחס ליהדות לעם היהודי ולמדינת ישראל

 ערך מורחב – **הפולמוס היהודי-נוצרי**

כתבי הקודש היהודים - התנ"ך, נכללים בכתבי הקודש הנוצרים. הכנסייה הקתולית קבעה כי היהודים איבדו את מעמדם כעם הנבחר כאשר סירבו להכיר במשיחיותו של ישו. לכן אסרה הכנסייה על השמדתם הפיזית של יהודים והתירה את קיומם בסמיכות לנוצרים, אולם התירה להשפילם במטרה שיכירו בגדולתו של ישו ויקבלו עליהם את האמונה הנכונה, קרי הנצרות.

לאחר השואה חל מהפך לחיוב ביחסה של הכנסייה הקתולית כלפי היהדות, העם היהודי ובחלוף השנים גם כלפי מדינת ישראל. המהפך ביוזמתו של האפיפיור, יוחנן העשרים ושלושה, אנג'לו ג'וזפה רונקלי, כפי שנוסח בכתב בנוסטרה אטאטה שפרסמה ועידת הוותיקן השנייה ב-1965, מבטל את ההאשמה הקיבוצית של כל יהודי בצליבת ישו ומגנה בחריפות את האנטישמיות באשר היא.

ב-30 בדצמבר 1993 נחתם הסכם היסוד בין הכס הקדוש ומדינת ישראל במסגרתו מכיר הוותיקן בזכות קיומו של העם היהודי בארצו לאחר שהוסר החסם התאולוגי "של התנגדות לשאיפות הציוניות בשל הכחשתם היהודים את אלוהותו של ישו". במאי 1994 הוחלפו שגרירים בעלי סמכות מלאה. מאז מקיימת מדינת ישראל יחסים דיפלומטיים קרובים עם הוותיקן.

שלושה אפיפיורים הגיעו לביקור בארץ מתחילת שנות האלפיים ויד ושם עמדה במרכז ביקורם. בדבריהם בכתב ובעל פה הייתה הודאה "במתח ובעוינות הנעוצים בלידתה של הנצרות מתוך היהדות, בהיסטוריה רצופת הרדיפות, בגיבושה של דמות יהודית שלילית במשך מאות בשנים ובחלקו של יחס זה בהכשרת הקרקע לשואה בארצות אירופה השונות...ועל שאיפתה של הכנסייה לתקן את העוול הזה אחרי האסון הנורא, הן כלפי העם היהודי ומדינתו והן כלפי פנים, בינה לבין עצמה".

במסמך שהקריא בסוף 2015 הקרדינל קוך, הממונה על הוועדה האפיפיורית בוותיקן ליחסי יהודים-נוצרים, במלאת 50 שנה לנוסטרה אטאטה, מצהירה הכנסייה כי היא מתנגדת לתופעת המיסיון ככל שהיא מכוונת ליהודים.

## ראו גם

* הסכם היסוד בין הכס הקדוש ומדינת ישראל
* הכס הקדוש
* כתב מחילה
* תפילת המיסה
* קאנוניזציה
* מלך קתולי
* תפקידה של הכנסייה הקתולית בתרבות המערבית
* מיסיונרים
* צלבנים (מסעי הצלב)
* פרוזליטיזם#בנצרות
* נוסטרה אטאטה#המסמך היהודי
* היסטוריה של המיסיון הנוצרי#המיסיון הקתולי בתקופה שבין 1500 ל-1950

## לקריאה נוספת

* סופיה מנשה, **הכנסייה הקתולית בימי הביניים**, הוצאת האוניברסיטה הפתוחה

## קישורים חיצוניים

 מדיה וקבצים בנושא **הכנסייה הקתולית** בוויקישיתוף

* אתר האינטרנט הרשמי של הכנסייה הקתולית (בשפות מרובות)
* Vatican YouTube ערוץ הוותיקן ביוטיוב
* מיקי גרינפלד, עוני בתיאוריה, עושר בפרקטיקה: כמה כסף מגלגלת הכנסייה הקתולית?, באתר כלכליסט, 22 בדצמבר 2016
* מיקי גרינפלד, ימה"ב והרנסאנס: הכנסייה מקיימת דיונים על עוני - ולוקחת מהעניים כסף על פנטזיות, באתר כלכליסט, 22 בדצמבר 2016
* מיקי גרינפלד, הצלה ממוסולני, שרשרת סקנדלים ואפיפיור שמנסה לתקן - או שלא, באתר כלכליסט, 22 בדצמבר 2016
* הכנסייה הקתולית, המאה ה-20, דף שער בספרייה הלאומית
* summary/Roman-Catholicism הכנסייה הקתולית, באתר אנציקלופדיה בריטניקה (באנגלית)

## הערות שוליים